KOMMISSIONENS FORORDNING (EF) Nr. 1721/97 af 3. september 1997 om syttende ændring af forordning (EØF) nr. 3800/81 om klassificering af vinstoksorter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 1417/97 (2), særlig artikel 13, stk. 5, og
ud fra følgende betragtninger:
Klassificering af de vinstoksorter, der er godkendt til dyrkning i Fællesskabet, blev indført ved Kommissionens forordning (EØF) nr. 3800/81 (3), senest ændret ved forordning (EF) nr. 1914/96 (4), ifølge Rådets forordning (EØF) nr. 2389/89 af 24. juli 1989 om de almindelige regler for vinstoksorternes klassificering (5), senest ændret ved forordning (EØF) nr. 3577/90 (6);
dyrkningsegnetheden for visse vinstoksorter med druer til persning er blevet anerkendt som værende tilfredsstillende efter undersøgelse i henhold til Kommissionens forordning (EØF) nr. 2314/72 af 30. oktober 1972 om visse bestemmelser for undersøgelse af vinstoksorters dyrkningsegnethed (7), senest ændret ved forordning (EØF) nr. 2462/93 (8), for visse administrative enheder i visse medlemsstater; for disse administrative enheder bør vinstoksorterne med druer til persning klassificeres i gruppen af midlertidigt godkendte vinstoksorter, jf. artikel 11, stk. 1, litra b), i forordning (EØF) nr. 2389/89;
dyrkningsegnetheden for visse vinstoksorter med druer til persning og til spisebrug, der i mindst fem år har figureret i klassen for vinstoksorter, der midlertidigt er godkendt for visse græske, franske og italienske administrative enheder, er blevet anerkendt som værende tilfredsstillende; disse vinstoksorter bør derfor definitivt klassificeres blandt de godkendte og anbefalede vinstoksorter for de samme administrative enheder, jf. artikel 11, stk. 4, i forordning (EØF) nr. 2389/89;
det er hensigtsmæssigt at supplere klassificeringen af vinstoksorter med druer til persning og til spisebrug, idet visse sorter føjes til de for visse tyske, græske, franske, spanske og italienske administrative enheder godkendte og anbefalede sorter, såfremt de i mindst fem år har været anført i klassificeringen for en umiddelbart tilstødende administrativ enhed og således opfylder den i artikel 11, stk. 1, litra a), første led, i forordning (EØF) nr. 2389/89 fastsatte betingelse;
der bør indføres tre nye administrative enheder i Italien, og der bør foretages berigtigelser;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
Bilaget til forordning (EØF) nr. 3800/81 ændres som angivet i bilaget til nærværende forordning.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Den anvendes fra den 1. september 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. september 1997.